เรื่องร้องเรียน (กีดขวาง,ถนน) วันที่ 2022-06-30 08:22:32 — แขวงสามเสนนอก เขตห้วยขวาง กรุงเทพมหานคร
1.การจอดรถริมถนน 
ถนนประชาราษฎร์บำเพ็ญ และถนน ประชาอุทิศ  สามเสนนอก เขตห้วยขวาง  
- ปัญหาการจอดรถทำให้การจราจรติดขัด ที่อาจารย์เคยขอความร่วมมือจาก grab ด้วยการหาที่จอดรถให้กับคนขับ rider ซึ่งผมตัวแทนคนขับส่งอาหารบนแฟลตฟอร์มของ application grab driver มองเห็นว่าอาจารย์แก้ไขไม่ตรงจุดครับ ปัญหาที่เกิดขึ้น ถึงจะมีที่จอดให้คนขับแต่ก็ไม่สามารถที่จะให้ partner ได้รับอาหารเร็วขึ้น จึงอยากให้อาจารย์และทีมงาน สำรวจแฟลตฟอร์มร้านค้า ลูกค้า และคนขับ partner ในบนแฟลตฟอร์มลูกค้าสั่งอาหารจะยิงคำสั่งไปหาคนขับซึ่งอยากให้อาจารย์เป็นตัวแทนในการพูดคุยขอให้ห้างหุ้นส่วนจำกัดแฟลตฟอร์มต่างๆที่ส่งอาหารได้ส่งงานไปหาทางร้านและทำให้เสร็จก่อนแล้วจึงเรียก partner คนขับให้ไปรับอาหารเพื่อจะได้ไม่กีดขวางจราจรและบนทางเท้าได้ ระยะเวลาที่ไปรับส่งก็จะรวดเร็วขึ้นไปเกิดการรวมตัวที่แออัดบริเวณหน้าร้านค้า  
 ส่วนอีกเรื่องนึงอยากจะแจ้งกับอาจารย์และทีมงาน คืออยากให้เป็นกระบอกเสียง ในการกำหนดราคาของ application ทั้ง 3 ส่วนใน application คือส่วน partner คนขับร้านค้าและลูกค้า เพื่อหาทางร่วมและไม่ถูกเอารัดเอาเปรียบ ซึ่งรวมถึงการกระจายงานด้วยให้ partner รับอาหาร 2 ที่และส่งให้ลูกค้า 2 ที่ ซึ่งคนที่ได้ผลประโยชน์เยอะคือทางบริษัท จากราคาปกติ 1 งานเริ่มต้นที่ 40 บาทถ้าบวกเพิ่มที่จัดส่งอีก 1 ที่ของ application grab ได้ 2 งาน 55 บาทซึ่งงานที่ 2 บวกมาแค่ 15 บาท ระยะเวลาที่ทำการจัดส่งทำให้คนขับกดดันและขาดความระมัดระวังบนท้องถนนซึ่งเสี่ยงกับอุบัติเหตุเป็นอันมาก ส่วนทางลูกค้าจ่ายเงินค่าบริการตามปกติแต่ได้อาหารในระยะเวลานานกว่าเดิม 
  แต่ถึงผลที่แจ้งปัญหาถึงอาจารย์จะสามารถแก้ไขได้หรือไม่ได้ยังไงก็ขอขอบพระคุณอาจารย์ชัชชาติและทางทีมงานเป็นอย่างยิ่งถึงยังไงผมก็จะทำอาชีพส่งอาหารเป็นหลักเพื่อเลี้ยงดูครอบครัวและส่งเสียตัวเองเรียนในระดับปริญญาตรีต่อไป ครับ
  รักและเคารพอาจารย์ชัชชาติและทีมงานทุกท่าน ผมได้มีความสุขทุกครั้งและเป็นกำลังใจต่อการดำเนินชีวิตของผมในทุกๆวันโดยการดูไลฟ์สดแอดมินหมู ยังไงขอเป็นกำลังใจในการทำงานด้วยนะครับ รักและเคารพยิ่ง ขอกราบขอบพระคุณอย่างสูง
                     จาก
       ตัวแทน partner คนขับ application grab